作者：无名氏
词牌/韵律：折红梅

paragraphs: 忆笙歌筵上，匆匆见了，□□相别。
红炉暖、画帘绣阁，曾共鬓边斜插。
南枝向暖，北槛里、春风犹怯。
也应别后，不减芳菲，念咫尺阑干，甚时重折。
清风间发，如天与浓香，粉匀檀颊。
纱窗影、故人凝处，冷落暮天残雪。
一轩明月。
怅望花争清切。
便教尽放，都不思量，也须有，蓦然上心时节。